
REFERAT

Privind modificarea HCL 144/2012 privind aprobarea incheierii protocolului de colaborare între Municipiul Timişoara şi SC Ursus Breweries SA
Prin HCL 144/ 28.09.2012 s-a aprobat încheierea unui protocol de colaborare între Consiliul Local al Municipiului Timisoara si SC Ursus Breweries SA, pe o perioada de 3 ani, pentru realizarea de acţiuni comune, pentru organizarea unor festivităţi şi evenimente culturale de interes public, precum şi pentru promovarea unor activităţi traditionale ale Municipiului Timisoara.

Deoarece festivitatile si evenimentele culturale de interes public acoperă o vastă paletă cultural artistică,nu doar cele amintite în protocolul de colaborare, considerăm oportună adoptarea unei hotărâri prin care să se aducă o serie de clarificări în ceea ce priveşte colaborarea dintre Municipiul Timişoara şi SC Ursus Breweries SA., astfel se elimină art. VI din protocolul de colaborare, anexă la hotarâre. De asemenea,se acceptă şi se însuşeşte contractul de sponsorizare prin care SC Ursus Breweries SA sponsorizează Primăria Municipiului Timişoara cu suma de 300.000 euro. pentru o perioadă de trei ani, pentru organizarea evenimentelor cultural artistice, educaţionale, sportive precum şi lucrărilor în domeniul reabilitării clădirilor istorice sau de înfrumuseţare a oraşului, materialelor şi evenimentelor de promovare a imaginii oraşului, acţiunilor de mediu sau de promovare a Timişoarei în competiţia Capitală Europeana a Culturii 2021.

Alăturat anexăm toate documentele depuse pentru susţinerea proiectului de hotărâre de consiliu.

